Рэлігія ў Польшчы

Пануючай рэлігіяй у Польшчы з'яўляецца хрысціянства. Рымска-каталіцкая царква з'яўляецца самай вялікай канфесіяй, яе прыхільнікамі з'яўляюцца 71,4% насельніцтва краіны (звесткі перапісу 2021 года)Mały Rocznik Statystyczny Polski 2022. З моманту перапісу 2011 года колькасць людзей, якія вызнаюць сябе каталікамі, скарацілася прыкладна на 6 мільёнаў чалавек (15%). У Польшчы ёсць таксама праваслаўныя і пратэстанцкія цэрквы, а таксама адносна невялікая меншасць юдэяў і мусульман. Каля 7% насельніцтва назвалі сябе нерэлігійнымі па выніках перапісу 2021 года, каля 20,5% не пазначылі сваю рэлігійную прыналежнасць.

Да канца Другой сусветнай вайны Польшчу можна было разглядаць як шматэтнічную дзяржаву, для якой таксама былі характэрныя розныя канфесіі і рэлігіі. Беларусы і ўкраінцы, якія пераважна жылі на ўсход ад так званай лініі Керзана, пераважна належалі адпаведна да праваслаўнай і ўніяцкай царквы. Каля 10% жыхароў тагачаснай польскай тэрыторыі тады складалі юдэі. Немцы, якія жылі на пераважна на захадзе і поўначы краіны, былі, у адрозненне ад пераважна каталіцкіх нямецкамоўных жыхароў Сілезіі, пераважна пратэстантамі. Армяне і татары таксама пераважна не належалі да каталіцкай царквы, прытрымліваючыся традыцыйных для сваёй этнанацыянальнай групы рэлігій.

Да Контррэфармацыі ў XVII стагоддзі арыяне былі таксама шырока распаўсюджаныя ў Польшчы. Часам існавалі менаніцкія абшчыны. Сучаснае становішча Польшчы як этнічна і канфесійна аднастайнай дзяржавы можна разглядаць як вынік Другой сусветнай вайны, Халакосту, дэпартацый і, перш за ўсё, пераносу Польшчы на ​​захад у 1945 годзе, у выніку чаго тэрыторыі рассялення большасці праваслаўных і ўніятаў былі далучаны да СССР.

Пасля каталіцтва Польская Аўтакефальная Праваслаўная Царква з'яўляецца другой па велічыні рэлігійнай супольнасцю з 504 тысячамі вернікаўMały Rocznik Statystyczny Polski 2012 і сядзібай праваслаўнага мітрапаліта ў Варшаве. Уніяцкая (грэка-каталіцкая) царква з 55 тысячамі вернікаў была фактычна зноў створана ў 1992 годзе пасля перыяду рэпрэсій з 1946 года.

Лютэранская царква ў Польшчы, якая мае ўласную традыцыю з XVI стагоддзя, налічвала каля 400 тысяч вернікаў перад Другой сусветнай вайной, каля 75% з якіх былі немцамі і каля 25% палякамі. У выніку вымушанай эвакуацыі на захад нямецкамоўнай грамады пасля вайны колькасць вернікаў-лютэран скарацілася прыкладна да 100 тысяч. У пасляваенны перыяд лютэранскую царкву часта дыскрымінавалі праз памылковае  атаясамленне лютэранства і нямецкасці. Сёння лютэранская царква ў Польшчы налічвае 62 тысячы вернікаў. Лютэранінам з'яўляўся, сярод іншых, былы прэм'ер-міністр Польшчы Ежы Бузек.

Значныя рэлігійныя меншасці ў Польшчы, якія належаць да Польскай экуменічнай рады:
 Праваслаўныя (504 150 вернікаў)
 Лютэране (61 738 вернікаў)
 Старакаталіцкая царква марыявітаў (23 436 вернікаў)
 Польска-каталіцкі касцёл (20 402 вернікаў)
 Баптысты (4864 вернікаў)
 Метадысты (4352 вернікаў)
 Кальвіністы (3488 вернікаў)

Па-за Польскай экуменічнай радай знаходзяцца:
 Сведкі Іеговы (129 270 вернікаў)
 Пяцідзесятнікі (22 429 вернікаў)
 Царква Божая ў Хрысце (4140 вернікаў)
 Марыявіты (1980 вернікаў)

Юдэйская грамада, якая ў 1939 годзе налічвала 3,3 мільёна вернікаў, складае сёння толькі 5 тысяч вернікаў.

Колькасць мусульман — каля 25-31 тысяч вернікаў, з іх каля 5 тысяч польскіх татараў.

Каталіцкі Касцёл па-ранейшаму мае вялікі ўплыў у паўсядзённым жыцці і на палітыку Польшчы. Каталіцкая царква была важнай апазіцыйнай сілай у эпоху камуністычнага панавання. Яна захавала сваю аўтаномію ад дзяржавы, і яе пазіцыі яшчэ больш умацаваліся ў 1978 годзе з абраннем кардынала Караля Вайтылы Папай Рымскім.

 Гл. таксама 
 Каталіцтва ў Польшчы

 Крыніцы 

 Спасылкі 

Катэгорыя:Рэлігія ў Польшчы